stanford-oval/wikipedia huggingface dataset:
האליפות הבינלאומית של AEW
היסטוריה

האליפות נחשפה על ידי ארגון ההיאבקות האמריקאי All Elite Wrestling‏ (AEW) ב-8 ביוני 2022 בפרק של התוכנית Dynamite. היא הוצגה לראשונה בשם האליפות האול-אטלנטית של AEW ונוצרה כאליפות המשנית עבור מתאבקי הארגון. למרות שמה המקורי והמיקוד שלה סביב האוקיינוס האטלנטי, החברה הודיעה שהאליפות תייצג את אוהדי הארגון מכל העולם אשר צופים במופעים ביותר מ-130 מדינות.
האלוף הראשון הוכתר לאחר קיום קרב מרובע באירוע Forbidden Door ב-26 ביוני אשר הופק בשותפות עם ארגון ההיאבקות היפני New Japan Pro-Wrestling‏ (NJPW). על מנת לקבוע מי המשתתפים שיהיו בקרב המרובע, שישה קרבות העפלה נקבעו. שלושה מהם כללו מתאבקים מ-AEW, כששלושתם העפילו לקרב המרובע. שלושת קרבות העפלה האחרים כללו ארבעה מתאבקים מ-NJPW שהתמודדו ביניהם בטורניר פנימי והמנצח בו העפיל לקרב המרובע. בצד של AEW, קלארק קונורס, פאק, מירו ומלאקאי בלאק ניצחו את באדי מת'יוס, אית'ן פייג' ופנטה אוסקורו, בהתאמה. מנגד, בצד של NJPW, טומוהירו אישי העפיל לקרב המרובע, אך ספג פציעה בברכו השמאלית ונאלץ להיות מוחלף על ידי סגן זוכה הטורניר, קלארק קונורס. באירוע Forbidden Door, פאק הפך לאלוף הראשון בתולדות הארגון לאחר שהכניע לניצחון את קונורס.
במהלך אחד מהראיונות שבהם השתתף נשיא AEW, טוני חאן, הוא הודיע שהאליפות תוגן באופן שונה משאר חגורות האליפות של הארגון. הוא אמר שהמחזיק בחגורת האליפות יגן על תוארו באופן בינלאומי ובארגוני היאבקות שונים מסביב לעולם, בנוסף ל-AEW. הצהרה זו של חאן הגיעה לאחר שפאק הגן על חגורת האליפות בארגון ההיאבקות הבריטי Revolution Pro Wrestling‏ (RevPRO), קרב ששודר לאחר מכן בפרק של התוכנית Dark בערוץ היוטיוב של AEW ב-12 ביולי. פאק הגן בנוסף על תוארו בארגון ההיאבקות האירי Over the Top Wrestling‏ (OTT) ב-22 ביולי. במהלך תקופת כהונתו הראשונה של אורנג' קאסידי באפריל 2023, הוא הגן על התואר באירוע של ארגון ההיאבקות היפני NJPW, בעוד שבתקופת כהונתו השנייה בפברואר 2024, הוא הגן על חגורת האליפות ב-RevPRO. לאחר ש-MJF זכה באליפות ביולי 2024, הוא הגן על האליפות הבינלאומית בארגון ההיאבקות המקסיקני Consejo Mundial de Lucha Libre‏ (CMLL) ב-2 באוגוסט, בנוסף להגנה נוספת בארגון הבריטי ב-11 באוגוסט. לאחר שקונוסקה טאקשטה זכה באליפות ב-12 באוקטובר 2024, נקבע שהוא יגן על התואר בארגון ההיאבקות הקנדי Maple Leaf Pro Wrestling‏ (MLP) שמונה ימים לאחר מכן ב-20 באוקטובר.
ב-8 במרץ 2023 בפרק של התוכנית Dynamite, טוני חאן הודיע שהגנתו על התואר של אורנג' קאסידי באותו הערב תהיה האחרונה של חגורת האליפות תחת השם האליפות האול-אטלנטית של AEW. שבוע לאחר מכן, כחלק מחגיגות יציאת הסרט שהאזאם! 2: זעם האלים לאקרנים באדיבות האחים וורנר, שמה של חגורת האליפות שונה לאליפות הבינלאומית של AEW עקב שותפות השידור של AEW עם האחים וורנר. באותה התקופה, הארגון חשב להפוך את זה לאליפות חדשה, כאשר קאסידי יוכר כאלוף האול-אטלנטי האחרון והאלוף הבינלאומי הראשון, לעומת זאת, היסטוריית האליפות הוצגה כאחת בעלת תקופת כהונה רציפה של קאסידי מאותה הנקודה שבה הוא ניצח את פאק.
במהלך פרק הספיישל Blood & Guts של התוכנית השבועית Dynamite, שהתקיים ב-24 ביולי 2024, האלוף המכהן, MJF, שזכה בתואר מידי וויל אוספריי שבוע קודם לכן בפרק הספיישל Dynamite 250, מיתג מחדש באופן בלתי רשמי את חגורת האליפות והציג אותה כ"אליפות האמריקאית של AEW". הוא הציג בנוסף עיצוב חדש משלו לחגורת האליפות. לאחר שאוספריי השיב אליו את התואר באירוע All In בלונדון חודש לאחר מכן ב-25 באוגוסט, שמה של האליפות חזר להיות האליפות הבינלאומית.
עיצוב האליפות

רון אדוארדסון מחברת Red Leather Belts עיצב את הגרסה הרגילה לחגורת האליפות, כשבמעלה הפלטה האמצעית יש את הלוגו של AEW, בעוד שהפלטה האמצעית מסמלת את הגלובוס בנוסף לייצוג של שש מדינות: מקסיקו, סין, הממלכה המאוחדת, ארצות הברית, קנדה ויפן. במקור, הכיתוב מעל הגלובוס היה "אול-אטלנטית", אך הוא שונה ל"בינלאומית" במהלך המיתוג מחדש ב-15 במרץ 2023. הכיתוב מתחת לגלובוס הוא "אלוף". מצדדיו של הגלובוס יש אריות.
תקופות כהונה > רשימת האליפויות

| שם | שנים |
| --- | --- |
האליפות האול-אטלנטית של AEW: 8 ביוני 2022 – 15 במרץ 2023
האליפות הבינלאומית של AEW: 15 במרץ 2023 – היום
האליפות האמריקאית של AEW: 24 ביולי 2024 –  25 באוגוסט 2024 (שם בלתי רשמי אשר שומש במהלך תקופת הכהונה של MJF כאלוף)
תקופות כהונה > רשימת האלופים

| # | מתאבק | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלוף | הערות |
| --- | --- | --- | --- | --- | --- | --- | --- |
| 1 | פאק | 26 ביוני 2022 | Forbidden Door | שיקגו, אילינוי | 1 | 108 | ניצח את קלארק קונורס, מלאקאי בלאק ומירו בקרב גמר טורניר מרובע והפך לאלוף הראשון בתולדות הארגון. |
| 2 | אורנג' קאסידי | 12 באוקטובר 2022 | Dynamite | טורונטו, אונטריו, קנדה | 1 | 326 | שמה של חגורת האליפות שונה לאליפות הבינלאומית של AEW ב-15 במרץ 2023. |
| 3 | ג'ון מוקסלי | 3 בספטמבר 2023 | All Out | שיקגו, אילינוי | 1 | 17 |  |
| 4 | ריי פיניקס | 20 בספטמבר 2023 |  :Dynamite Grand Slam | פלאשינג, קווינס, ניו יורק | 1 | 20 |  |
| 5 | אורנג' קאסידי | 10 באוקטובר 2023 |  :Dynamite Title Tuesday | אינדפנדנס, מיזורי | 2 | 145 |  |
| 6 | רודריק סטרונג | 3 במרץ 2024 | Revolution | גרינסבורו, צפון קרוליינה | 1 | 84 |  |
| 7 | וויל אוספריי | 26 במאי 2024 | Double or Nothing | פרדייז, נבדה | 1 | 52 |  |
| 8 | MJF | 17 ביולי 2024 |  :Dynamite 250 | ליטל רוק הצפוני, ארקנסו | 1 | 39 | במהלך תקופת כהונתו, MJF מיתג מחדש את האליפות ושינה את שמה באופן בלתי רשמי לאליפות האמריקאית של AEW.‏ |
| 9 | וויל אוספריי | 25 באוגוסט 2024 | All In | לונדון, אנגליה | 2 | 48 | MJF פדה את אסימון פוקר הקזינו שלו. |
| 10 | קונוסקה טאקשטה | 12 באוקטובר 2024 | WrestleDream | טקומה, וושינגטון | 1 | 148 | הקרב היה קרב משולש אשר כלל בנוסף את ריקושט. |
| 11 | קני אומגה | 9 במרץ 2025 | Revolution | לוס אנג'לס, קליפורניה | 1 | 1+ |  |
זכיות משולבות

| דירוג | מתאבק | מספר החזקות בתואר | מספר ימים משולבים בהחזקת התואר |  |
| --- | --- | --- | --- | --- |
| 1 | אורנג' קאסידי | 2 | 471 | 471 |
| 2 | קונוסקה טאקשטה | 1 | 148 | 148 |
| 3 | פאק | 1 | 108 | 108 |
| 4 | וויל אוספריי | 2 | 100 | 100 |
| 5 | רודריק סטרונג | 1 | 84 | 84 |
| 6 | MJF | 1 | 39 | 39 |
| 7 | ריי פיניקס | 1 | 20 | 20 |
| 8 | ג'ון מוקסלי | 1 | 17 | 17 |
| 9 | קני אומגה | 1 | 1+ |  |
הערות שוליים

↑  ארגון ההיאבקות AEW הודיע על יצירת האליפות האול-אטלנטית, האלוף הראשון יוכתר באירוע Forbidden Door המשותף על ארגון ההיאבקות היפני NJPW
↑  טוני חאן הודיע שהאליפות האול-אטלנטית של AEW תוגן בצורה שונה משאר חגורות האליפות של הארגון
↑  פאק יגן על האליפות האול-אטלנטית של AEW באירוע של OTT
↑  תוצאות NJPW Collision בפילדלפיה: אורנג' קאסידי בפעולה, ארצ'ר נגד רוסר
↑  אורנג' קאסידי מופע באירוע High Stakes של RevPRO, מגן באופן מוצלח על האליפות הבינלאומית של AEW
↑  MJF יגן על האליפות הבינלאומית של AEW בארגון המקסיקני CMLL
↑  MJF שמר על האליפות האמריקאית של AEW, וויל אוספריי חזר באירוע Summer Sizzler של RevPRO
↑  קונוסקה טאקשטה יגן על האליפות הבינלאומית של AEW מול ג'וש אלכסנדר באירוע Forged In Excellence של MLP
↑  ארגון ההיאבקות AEW "משדרג" את שמה של האליפות האול-אטלנטית של AEW לאליפות הבינלאומית של AEW ב-15 במרץ בפרק של התוכנית Dynamite
↑  MJF זורק את האליפות הבינלאומית של AEW ומציג את האליפות האמריקאית של AEW במהלך פרק של התוכנית Dynamite ב-24 ביולי
↑  וויל אוספריי ניצח את MJF וזכה באליפות הבינלאומית של AEW, דניאל גרסיה חזר
↑  מבט מקרוב על העיצוב של האליפות האול-אטלנטית של AEW
פאק הוא האלוף הראשון אשר זכה בחגורת האליפות שהוכרה תחילה בשם האליפות האול-אטלנטית של AEW
זאב וולף גוטליב

| --- | --- |

הרב זאב וולף גוטליב בשנת 1938 יחד עם אשתו, ברכה (בטי) לבית רוזן תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 במרץ 1910 מאלה פלבוחה, ממלכת גליציה ולודומריה,נחלת הכתר האוסטרי, במסגרת אוסטרו-הונגריה, כיום המחוז טרנופיל באוקראינה
 פטירה:  1983 (בגיל 72 בערך) ירושלים, ישראל
 מדינה:  אוסטריה, הממלכה המאוחדת, ישראל
 תקופת הפעילות:  1932–1983 (כ־51 שנים) 
 תחומי עיסוק:  רב, דיין, איש חינוך, עורך ומתרגם
זאב וולף גוטליב (Wolf (Zeev) Gottlieb, ‏ 10 במרץ 1910 מאלה פלבוחה, נפת קוזובה, מחוז טרנופול, גליציה המזרחית - 1983 ירושלים, ישראל) היה רב, דיין, מחנך יהודי יליד גליציה, עורך ומהדיר של ספרות תורנית, שפעל באוסטריה, בסקוטלנד והחל מ-1976 בישראל. בשנים 1937–1938 בווינה סייע להעלאת מאות ילדים יהודים לארץ ישראל ולבריטניה. בשנים 1950–1976 שימש כאב"ד של גלאזגו ורב של בית הכנסת האורתודוקסי "קווינס פארק" בעיר הזאת.
קורות חיים > ילדות וצעירות

גוטליב נולד בשנת 1910 ביישוב-שטעטל מאלה פלאווחה בגליציה המזרחית, אז חלק מאוסטריה רבתי באימפריה האוסטרו-הונגרית, לימים חלק מפולין וכיום בנפת קוזובה שבמחוז טרנופיל באוקראינה. הוא היה אחד מששת ילדיהם של הרב משה יהודה אריה לייב גוטליב ושל פרימה לבית פלדברג. מילדותו אהב נגינה בכינור אך לבסוף בחר בקריירה תורנית. למד בתלמוד תורה, וכן לימודי חולין, בין השאר קיבל שיעורים לספרות גרמנית מאחותו אני, שמאוחר יותר נספתה בשואה באושוויץ יחד עם המשפחתה. בגיל 11 עבר גוטליב עם משפחתו לווינה מכיוון שלא רצו לחיות תחת שלטון פולני.
קורות חיים > באוסטריה

בווינה למד במכון התאולוגי היהודי (הסמינר הרבני) ובמקביל באוניברסיטת וינה - עשה דוקטורט בשפות שמיות. בשנים 1932–1938 פעל בעיר כרב במספר בתי כנסת קטנים ("שטיבלך"), אחד מהם "נווה שלום" ברוטנהופגאסה 22 ברובע 10 של וינה. בשנים 1937–1938 ניהל בית ספר לתלמוד תורה בשם "אחווה ורעות" והיה פעיל תנועת הנוער של הזרם מזרחי הציוני דתי - "השומר הדתי", לימים בני עקיבא.
התחתן ברומניה עם ברכה (בטי) רוזן, בתו של הרב אברהם אריה לייב רוזן מפלטיצ'ן, גם הוא יליד גליציה.
בשובו עם אשתו הטרייה לווינה, נכח בסיפוחה של אוסטריה על ידי גרמניה הנאצית - האנשלוס. בית הספר שלו נסגר אולם בשיתוף פעולה עם הנהגת יהודי ווינה - בעיקר עם יוזף לוונהרץ והרב בנימין מורמלשטיין, ועם עליית הנוער, פתח אותו מחדש, באישור הרשויות הנאציות, על מנת להכין מאות ילדים יהודים להגירה לארץ ישראל ולבריטניה (קינדר-טרנספורט). בבית הספר, שכונה "עליית הנוער" וכיתותיו היו באופן חריג מעורבות לבנים ובנות, לימד גוטליב את מקצועות היהדות. הילדים רכשו גם מקצועות נוספים - כולל חקלאות ומלאכות, והשתתפו בטיולים למחנות הכשרה חקלאים באזורים כפריים של אוסטריה.
כיהודי גליציאני היה בכוונת הגסטפו, שעצר וחקר אותו, אך לבסוף שוחרר מכיוון שהיה בעל דרכון בריטי. סיום המחזור של ילדים שעמדו לצאת את אוסטריה נחגג בבית הכנסת הפולני של וינה. הטקס היה האחרון שהתקיים בבית כנסת זה לפני הריסתו בליל הבדולח ב-9 בנובמבר 1938. בנובמבר–דצמבר 1938 התחילו ההסעות של 640 התלמידים מחוץ לאוסטריה, רובם לארץ ישראל ואחרים, היותר קטנים, לבריטניה.
קורות חיים > רב ואב בית הדין בגלאזגו

גוטליב ואשתו החליטו לנסוע לבריטניה ולהתלוות לילדים הקטנים שלא יכלו לעלות בעליית הנוער.
בשנים 1950–1976 שימש גוטליב כאב בית הדין של גלאזגו וכרב בית הכנסת קווינס פארק (Queen's Park Hebrew Congregation) בעיר. הוא שימש קודם לכן מספר שנים כמפקח על החינוך הדתי היהודי בבריטניה.
הרב גוטליב שילב אדיקות דתית עם פתיחות אינטלקטואלית אל הידע הכללי. עם זאת בלטו חילוקי דעות וגישות בינו לבין הרב האורתודוקסי של בית הכנסת גארנטהיל הקרוב לאוניברסיטת גלאזגו, הרב אייזק קנת' קוזגרוב שהיה יותר מתון ופשרן בגישתו
קורות חיים > בישראל

בשנת 1976 עלה לישראל והתיישב בירושלים.
הרב גוטליב עסק רבות בעריכה ובפרסומם של כתבי חמיו, הרב אברהם אריה לייב רוזן, בהוצאה לאור של המוסד הרב קוק. כמו כן עזר להוצאה לאור באנגלית של ספרי גיסו, הרב הכולל של רומניה, הרב דוד משה רוזן. נודע גם בפרסומם ועריכתם של כתבי הרב עובדיה ספורנו.
קורות חיים > חייו הפרטיים

מנישואיו לברכה (בטי) לבית רוזן נולדו לו שתי בנות: שתיהן סופרות ופובליציסטיות: אביבה גוטליב זורנברג (פרשנית מקרא, ילידת 1944) המתגוררת בישראל, ופרימה גוטליב קורל, החיה בניו יורק.
הרב גוטליב נפטר בירושלים בשנת 1983 ממחלת לב, והובא למנוחות בבית העלמין סנהדריה בירושלים.
כתבים

1948 - מימי קדם - ליקוטי ספורים ואגדות מן התלמוד והמדרש" (From Days of Old - stories and sayings from Talmud and Midrash, adapted and arranged with English translation"
1947-1948 - Essays and addresses - in memory of the Very Rev.Dr Joseph Herman Hertz
The term "nepes" in the Bible - a re-appraisal
ערך את:
An Introduction to Judaic Thought and Rabbinic Literature - מבוא למחשבת ישראל ולספרות הרבנית מאת Martin Sicker
1976 - איתן אריה - שו"ת - מאת אברהם אריה לייב רוזן
1987-1980 - ביאור על התורה - מאת הרב עובדיה בן יעקב ספורנו
המהדורות באנגלית של ספרי הרב משה רוזן The Paper Bridge-Essays
ערך ספרי לימוד לעברית ("עברי, למד עברית" - מאת מ. פרידלנדר)
הערות שוליים

↑  Jewish Chronicle 2017
↑  האתר אבותינו 2017
↑  מאמר מאת הרב ג'רמי רוזן
| --- | --- |
בקרת זהויות :  NLI: 987007302873005171  ISNI: 0000 0000 7902 6289  LCCN: n81114698  NLA: 35682055  SUDOC: 248670824  VIAF: 93093242   WorldCat (עם VIAF): 93093242
באטמן הדור הבא: שובו של הג'וקר

| --- | --- |

כרזת הסרט
 מבוסס על:  באטמן (קומיקס) באטמן: הדור הבא (סדרת הנפשה)
 בימוי:  ברוס טים, פול דיני, אלן בורנט, קורט גדה
 הופק בידי:  אלן בורנט, פול דיני, ברוס טים, גלן מוראקמי, בנג'מין מלניקר, מייקל אוסלן
 תסריט:  פול דיני, ברוס טים, גלן מוראקמי
 עריכה:  ג'ו גאל
 מדבבים:  ויל פרידל, קווין קונרוי, מארק המיל, אנג'י הארמון, דין סטוקוול, טרה סטרונג
 מוזיקה:  שירלי ווקר, קריסטופר קרטר
 מדינה:  ארצות הברית ארצות הברית
 חברת הפקה:  האחים וורנר הנפשה, Warner Bros. Family Entertainment, TMS אינטרטיינמנט 
 חברה מפיצה:  האחים וורנר
 שיטת הפצה:  קלטות וידאו
 הקרנת בכורה:  12 בדצמבר 2000
 משך הקרנה:  77 דקות
 שפת הסרט:  אנגלית 
 סוגה:  סרט גיבורי-על סרט פעולה סרט מדע בדיוני סייברפאנק
 סרט קודם:  באטמן: הדור הבא
 אתר רשמי
 דף הסרט ב־IMDb
 
באטמן הדור הבא: שובו של הג'וקר (באנגלית: Batman Beyond: Return of the Joker) הוא סרט הנפשה אמריקאי משנת 2000 המבוסס על סדרת הטלוויזיה "באטמן: הדור הבא". הסרט בוים על ידי קורט גדה ונכתב על ידי פול דיני וברוס טים.
הסרט קיבל ציון 88% באתר Rotten Tomatoes וציון 7.8 באתר IMDb.
עלילה

בגות'אם סיטי החדשה של שנת 2039, הג'וקר וכנופיית הג'וקרים שלו גונבים ציוד הייטק אך ללא הצלחה. באחת המסיבות, הג'וקר חושף את עצמו לעולם. ברוס ויין, לעומת זאת, טוען שהג'וקר מת לפני שנים ולא אמר זאת לממשיכו, טרי מקגינס, שמשמש כבאטמן החדש בעתיד זה. לאחר מכן, הג'וקר פורץ למערת העטלף, ותוקף את ברוס.
מפכ"ל המשטרה ברברה גורדון, באטגירל לשעבר, מספרת לטרי מה קרה בלילה ההוא לפני 40 שנה ואיך הג'וקר והארלי קווין חטפו את טים דרייק. על ידי שטיפת מוחו הם גרמו לו לחשוף את סודותיו של באטמן. באטמן ובאטגירל מצאו את מקום מחבואם בבניין הנטוש שהיה פעם המוסד לחולי נפש ארקהם, שם הם הפכו את טים לאחד משלהם. כשהג'וקר אומר לטים להרוג את באטמן, טים הורג את הג'וקר במקום באטמן. באטמן ובאטגירל קוברים את הג'וקר ומספקים לרצח סיפור כיסוי.
לאחר מכן, טרי מתחיל לחקור מי הוא הג'וקר הנוכחי. הוא פונה לטים ומדבר איתו על עברו כרובין ומגלה את הקשר שביניהם. בינתיים, טרי מבין שמאחורי הג'וקר יכול להיות רק טים, וזאת משום שתחפושתו של רובין הייתה היחידה שנפגעה מהתקפתו של הג'וקר על מערת העטלף.
טרי מאתר את מיקומו של הג'וקר במפעל ממתקים ישן ונטוש והוא מוצא שם את טים, שהופך לג'וקר לנגד עיניו. הוא מגלה שכאשר נתפס, הג'וקר האמיתי השתיל שבב אלקטרוני המכיל את אישיותו ואת תודעתו לתוך מוחו של הנער על מנת להשתלט על גופו עם הזמן. הג'וקר המטורף מאיים על גות'אם סיטי עם לוויין קרן לייזר שיכול לפוצץ את העיר. כשטרי והג'וקר מתעמתים, באטמן משחרר אותו על ידי השמדת השבב. כל כנופיית הג'וקר נלכדת. שתיים מחברי הכנופיה הן התאומות די-די. סבתן הארלי קווין משלמת ערבות על נכדותיה, משחררת אותן ממעצר וכועסת על מעשיהן.
טים נלקח לבית החולים, שם הוא זכה לביקור מברברה וברוס. אחרי הבסת הג'וקר טרי ממשיך לשמור על העיר כבאטמן.
מדבבים > דיבוב מקורי

ויל פרידל – באטמן/טרי מקגינס
קווין קונרוי – ברוס וויין\ באטמן הצעיר
מארק המיל – הג'וקר, ג'ורדן פריז
אנג'י הארמון – מפכ"ל המשטרה ברברה גורדון
טרה סטרונג – ברברה גורדון/באטגירל הצעירה
דין סטוקוול – טים דרייק
מתיו ולנסיה – טים דרייק/רובין הצעיר
טרי גאר – מרי מקגינס
ארלין סורקין – ד"ר הארלין קווינזל/הארלי קווין, איימי פריז
מייקל רוזנבאום – סטיוארט קרטר וינתרופ השלישי, רוח
הנרי רולינס – בנג'מין נוקס, בונק
לורן טום – דיינה טאן
פרנק ולקר – ווף, אייס כלב העטלף
מדבבים > דיבוב עברי

עידו מוסרי – טרי מגינס / באטמן
רפי תבור – ברוס ויין / באטמן הצעיר
גיורא קנת – הג'וקר
אלי לולאי – ג'ורדן פריז
שרית וינו-אלעד – מרי מגינס / באטגירל הצעירה
דן קיזלר – רובין הצעיר
נטלי פיק – דנה
צביקה שוורצברג – טים דרייק
אביטל פסטרנק – צ'לסי
עפרון אטקין – גול
שמחה ברבירו – צ'קו
יורם יוספסברג – בונק
נורית כהן – המפקחת ברברה גורדון
סיון שביט – ד"ר הארלין קווינזל, הארלי קווין
איתי רוזנרמט – מט מגינס
לירז צ'רכי – דידי
הבדלי גרסאות

עקב השלכותיו של הטבח בתיכון קולומביין הסרט שהוגש לוועדת הדירוג לא התאים לסיווג המבוקש ולכן לפני ההפצה נערך כדי שיעמוד בקריטריונים. העריכה כללה צנזור דם, שינוי דיאלוגים, קיצוץ סצנות עם מכות חזקות ועוד. הגרסה הייתה קיימת בקלטת וידאו וב-DVD. הגרסה המקורית יצאה ב-DVD ב-2002 וב-Blu Ray ב-2011.
הזזה (גאומטריה)

הזזה מזיזה כל נקודה במרחב במרחק ובכיוון זהים, כך שגוף עליו פועלת ההזזה שומר על צורתו ומבנהו.
בגאומטריה אוקלידית, הזזה היא העתקה גאומטרית המזיזה כל נקודה במרחב במרחק ובכיוון זהים. אפשר לפרש הזזה כהוספה של וקטור קבוע לכל נקודה, או כהזזה של הראשית של מערכת הצירים. הזזה היא איזומטריה והעתקה אָפִינִית.
כפונקציה

אם  v הוא וקטור קבוע (וקטור ההזזה), ו- p הוא המיקום ההתחלתי של גוף מסוים, אז פונקציית ההזזה  T_{v} פועלת כך:  T_{v}(p)=p+v.
ייצוג מטריציוני

על מנת לייצג הזזה של מרחב וקטורי בעזרת כפל מטריצות יש לכתוב את הווקטור התלת־ממדי  \mathbf {v} =(v_{x},v_{y},v_{z}) באמצעות 4 קואורדינטות הומוגניות כ-  \mathbf {v} =(v_{x},v_{y},v_{z},1). ואז, עבור הזזה בוקטור v של וקטור הומוגני כלשהו p, ניתן להשתמש בהכפלה במטריצת ההזזה:
T_{\mathbf {v} }={\begin{bmatrix}1&0&0&v_{x}\\0&1&0&v_{y}\\0&0&1&v_{z}\\0&0&0&1\end{bmatrix}}
כפי שמוצג להלן, הכפל ייתן את התוצאה הצפויה:
T_{\mathbf {v} }\mathbf {p} ={\begin{bmatrix}1&0&0&v_{x}\\0&1&0&v_{y}\\0&0&1&v_{z}\\0&0&0&1\end{bmatrix}}{\begin{bmatrix}p_{x}\\p_{y}\\p_{z}\\1\end{bmatrix}}={\begin{bmatrix}p_{x}+v_{x}\\p_{y}+v_{y}\\p_{z}+v_{z}\\1\end{bmatrix}}=\mathbf {p} +\mathbf {v}
ניתן לקבל את ההזזה ההופכית של מטריצת ההזזה על ידי היפוך כיוון הווקטור:
T_{\mathbf {v} }^{-1}=T_{-\mathbf {v} }
באופן דומה, המכפלה של מטריצות הזזה נתונה על ידי הוספת הווקטורים:
T_{\mathbf {v} }T_{\mathbf {w} }=T_{\mathbf {v} +\mathbf {w} }
כיוון שהוספת וקטורים היא קומוטטיבית, הכפל של מטריצות הזזה הוא לכן גם קומוטטיבי (בניגוד לכפל של מטריצות שרירותיות).
תכונות

הזזה משמרת וקטורים, ולכן היא גם משמרת זוויות וצורות. בנוסף, הזזה של ישר משמרת את כיוונו.
מיילו (סדרת טלוויזיה)

| --- | --- |
 סוגה:  ילדים
 יוצרים:  Bruno Desraisses 
 מדבבים:  קתרין בונו, קמיל סיר דסמאריאס, דניאל פיקארד
 מדבבים בעברית:  גיא שקיפיצקי, שרון שחל, אלי לולאי
 ארץ מקור:  צרפת צרפת איטליה איטליה קנדה קנדה
 שפות:  צרפתית 
 מספר עונות:  3
 מספר פרקים:  104
 הפקה
 אורך פרק:  6 דקות
 שידור
 רשת שידור:  France 5
 רשת שידור בישראל:  ערוץ הופ!, ערוץ לולי, ערוץ יויו, BIGI
 תקופת שידור מקורית:  2003–2009
 תקופת שידור בישראל:  2006 – 2015
 קישורים חיצוניים
 דף התוכנית ב-IMDb
 
מיילו (באנגלית: Milo) היא סדרת טלוויזיה מונפשת איטלקית-צרפתית-קנדית לילדים שנוצרה בידי כמה חברות אנימציה שהשתתפו ביחד כגון: Les Films de La Perrine הצרפתית.
הסדרה שודרה במקור ב-France 5 בשנת 2003. בישראל הסדרה שודרה בדיבוב לעברית בשנת 2006 בערוץ הופ! בערוץ לולי. הסדרה בת 3 עונות ו-104 פרקים באורך 6 דקות.
עלילה

הסדרה עוקבת אחר ארנב בשם מיילו, אשר בכל פרק הוא חוקר את העולם סביבו ומתמודד עם בעיה רגשית וחברתית חדשה שלה הוא צריך למצוא פתרון מתאים.
דמויות

כל הדמויות בתוכנית הן ארנבים מואנשים בצבע אוכרה.
מיילו: הדמות המרכזית בתוכנית. לובש חולצה אדומה עליה כתובה האות M.
יהודית: אחותו של מיילו.
אמם ואביהם של מיילו ויהודית
מדבבים

הדיבוב העברי הופק על ידי יונית עוזרי מנחם ובוים על ידי אורנה כץ.
| שם הדמות | מדבב\ת באנגלית | מדבב\ת בעברית |
| --- | --- | --- |
| מיילו | קתרין בונו | גיא קשפיצקי |
| יהודית | קמיל סיר דסמאריאס | - |
| אמם של מיילו ויהודית | קמיל סיר דסמאריאס | שרון שחל |
| אביהם של מיילו ויהודית | דניאל פיקארד | אלי לולאי |
הערות שוליים

↑  מיילו, באתר www.ishim.co.il
קורי פלדמן

| --- | --- |

קורי פלדמן, ינואר 2010
 לידה:  16 ביולי 1971 (בן 53) לוס אנג'לס, ארצות הברית 
 שם במה:  קורי פלדמן
 סוגה מועדפת:  שחקן קולנוע
 מדינה:  ארצות הברית 
 תקופת הפעילות:  מ-1974
 מקום לימודים:  תיכון סנטיאגו 
 בן או בת זוג:  סוזי פלדמן (2002–2009)  ונסה מרסיל (1989–1993) 
 מספר צאצאים:  1 
 http://www.coreyfeldman.net/
 פרופיל ב-IMDb
 
קורי סקוט פלדמן (באנגלית: Corey Scott Feldman; נולד ב-16 ביולי 1971) הוא שחקן קולנוע וזמר אמריקאי יהודי.
ביוגרפיה > שנותיו הראשונות

פלדמן נולד במחוז צ'אטסוורת' של לוס אנג'לס, קליפורניה, השני מבין חמשת ילדיהם של שילה (לשעבר גולדשטיין), המנהלת העסקית שלו בעת ילדותו, ובוב פלדמן, מוזיקאי, אשר בסופו של דבר הפך לבעלים של סוכנות כישרונות המתמקדת בגיבוש קריירה לילדים אחרים, לאחר בנו שלו. פלדמן התחנך על פי הדת היהודית. יש לו אחות גדולה, אחות צעירה ושני אחים צעירים.
ביוגרפיה > קריירה

פלדמן התפרסם בסרט "אני והחבר'ה" (1986), בו כיכב לצד ריבר פיניקס כשהיה רק בן 14. הסרט הפך במרוצת השנים לסרט פולחן.
בעקבות הצלחת הסרט לוהק, במהלך המחצית השנייה של שנות ה-80, לתפקידים שונים בסרטים הוליוודיים רבים, בהם: "יום שישי ה-13: הפרק האחרון", "הגוניס",  "נשיכות קטנות", "נהיגה במבחן", "חלום שהתגשם", "גרמלינס", "צבי הנינג'ה" ו-"שכנים".
פלדמן הוא גם הסולן של להקת הרוק "Truth Movement".
חיים אישיים

בינואר 2002, פלדמן פגש בסוזי ספראג במועדון לילה. הם נישאו ב-30 באוקטובר באותה השנה, על סט צילומי הפרק האחרון של העונה הראשונה של סדרת הטלוויזיה "The Surreal Life". הטקס נערך במשותף על ידי רב ועל ידי אם סי האמר, שהוא כומר מוסמך. בחודש אוקטובר 2009, נפרדו בני הזוג לאחר שבע שנות נישואים. עוד באותו החודש, ספראג הגישה תביעת גירושין, בטענה כי קיימות ביניהם מחלוקות שאינן ניתנות לגישור. היא מבקשת משמורת מלאה על בנם, עם זכויות ביקור לפלדמן. כמו כן היא מבקשת דמי מזונות. בתגובה, פלדמן דרש משמורת משותפת, וכן ביקש מבית המשפט לפסול את בקשת המזונות של ספראג.
בראיון שהעניק באוגוסט 2011, טען פלדמן כי הסוד הגדול ביותר של הוליווד הוא פדופיליה, וכי אף הוא נפל קורבן לפדופילים בילדותו כילד-שחקן. בריאיון למגזין הוליווד ריפורטר ב-2016, הוסיף גם כי חברו, השחקן המנוח קורי היים, נאנס בגיל 11 על ידי מפיק בתעשייה. ב-2020 טען בסרט תיעודי כי מי שאנס אותו היה השחקן צ'ארלי שין. לדברי שין, "ההאשמות החולות, המעוותות והמוזרות האלה מעולם לא התרחשו".
חיים אישיים > צמחונות ופעילות למען בעלי חיים

פלדמן הוא צמחוני מאז נעוריו ותומך בזכויות בעלי חיים, והשתתף בפעילויות לקידום צמחונות בשיתוף עם ארגון זכויות בעלי החיים PETA, ובפעילויות נוספות של ארגונים להגנת הסביבה ולהגנת בעלי חיים. בשנת 2006 זכה בפרס מטעם שמורת בעלי החיים Wildlife Waystation על פעילותו למען בעלי חיים.
פילמוגרפיה

רשימה חלקית של סרטים באורך מלא בהם השתתף כשחקן ו/או מדבב.
| שנה | שם הסרט בעברית | שם הסרט באנגלית | שם הדמות | הערות |
| --- | --- | --- | --- | --- |
| 1981 | השועל והכלבלב | The Fox and the Hound | קופר הצעיר |  |
| 1984 | יום שישי ה-13: הפרק האחרון | Friday the 13th: The Final Chapter | טומי ג'רביס |  |
| 1984 | גרמלינס | Gremlins | פיט פונטיין |  |
| 1985 | יום שישי ה-13 חלק 5: התחלה חדשה | Friday the 13th: A New Beginning | טומי בגיל 12 |  |
| 1985 | הגוניס | The Goonies | קלארק "מאות'" דברנאוקס |  |
| 1986 | אני והחבר'ה | Stand by Me | טדי דושמפ |  |
| 1987 | נשיכות קטנות | The Lost Boys | אדגר פרוג |  |
| 1988 | נהיגה במבחן | License to Drive | דין |  |
| 1989 | חלום שהתגשם | Dream a Little Dream | בובי קלר |  |
| 1989 | שכנים | The 'Burbs | ריקי באטלר |  |
| 1990 | צבי הנינג'ה | Teenage Mutant Ninja Turtles | דונטלו |  |
| 2008 |  | Lost Boys: The Tribe | אדגר פרוג |  |
| 2013 |  | The Zombie King | קאלפו |  |
דיסקוגרפיה > בתור קורי פלדמן

Love Left (1992)
Former Child Actor (2002)
Angelic 2 the Core (2016)
Love Left 2: Arm Me with Love (2021)
דיסקוגרפיה > עם Corey Feldman's Truth Movement

Still Searching for Soul (1999)
Technology Analogy (2010)